Boek: Corli se kombuis | Maroela Media
Die Koekdoorwenner van 2016, Corli Botha, gee haar gunstelingresepte onder die volgende hoofstukke: Lank, lank
gelede; Binne 'n uur; So 'n bietjie Frankryk; Kook saam met vriende; Suid-Afrikaans; of maak dit jou eie …; Klein en
fyn; Koek-en-tert-liefdes; Meesterstukke; Lekker vir oulaas.
Bak en kosmaak was nog altyd Corli se grootste liefde. Dié liefde is versterk toe sy en haar gesin 'n rukkie in Frankryk gewoon het. Sy het haar passie vir kos omskep in 'n voltydse beroep en is so besig dat sy nie meer alles alleen kan behartig nie. Corli bly in die Noorde van Pretoria saam met haar man, Gary, en dogter, Kaitlyne.